《都堂试贡士日庆春雪》
宋代·李衢

锡瑞来丰岁，旌贤入贡辰。
轻摇梅共笑，飞袅柳知春。
绕砌封琼屑，依阶喷玉尘。
蜉蝣吟更古，科斗映还新。
鹤毳迷难辨，冰壶鉴易真。
因歌大君德，率舞咏陶钧。

作者简介：李衢（1210-1261），宋参知政事庄简公李光曾孙，陆州知府李孟坚之孙，刑部侍郎李知退次子，绍定五（1232）年进士，官至朝奉大夫。景定中任淮西路转运判官，宝祐中官监察御史兼崇政殿说书。见《宝庆会稽续志》卷六，《宋史》卷四四、九七、四一七。